PATVIRTINTA

Šventosios pagrindinės mokyklos direktoriaus

* + 1. įsakymu Nr. V1-4

ŠVENTOSIOS PAGRINDINĖS MOKYKLOS 2018 – 2020 METŲ KORUPCIJOS PREVENCIJOS PROGRAMA

I SKYRIUS

BENDROSIOS PROGRAMOS NUOSTATOS

1. Šventosios pagrindinės mokyklos (toliau – Mokykla) 2018-2020 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms Mokykloje mažinti. Korupcijos prevencijos programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija programa, Palangos miesto savivaldybės administracijos 2018–2020 m. korupcijos prevencijos programa ir jos įgyvendinimo priemonių planu bei kitais teisės aktais, reglamentuojančiais korupcijos prevencijos veiklą.

2. Programa skirta korupcijos prevencijai Mokykloje.

3. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešą Mokyklos darbuotojų veiklą.

4. Programos strateginės kryptys – korupcijos prevencija, antikorupcinis švietimas bei informavimas.

5. Programa parengta 3 (trejų) metų laikotarpiui.

II SKYRIUS

SITUACIJOS ANALIZĖ

6. Šventosios pagrindinė mokykla – savivaldybės biudžetinė įstaiga, savo veiklą grindžianti Lietuvos Respublikos Konstitucija, Lietuvos Respublikos švietimo, Biudžetinių įstaigų ir kitais įstatymais, Lietuvos Respublikos Vyriausybės nutarimais, Švietimo ir mokslo ministerijos teisės aktais, Palangos miesto savivaldybės tarybos sprendimais, Palangos miesto savivaldybės mero potvarkiais, Savivaldybės administracijos direktoriaus ir Švietimo skyriaus vedėjo įsakymais bei nurodymais.

Mokykla teikia pradinį ir pagrindinį išsilavinimą bei išduoda pradinio ir pagrindinio išsilavinimo pažymėjimus, pradinio ir pagrindinio ugdymo pasiekimų pažymėjimus, pažymėjimus. Už šių dokumentų išdavimą Mokykla atsiskaito Palangos miesto savivaldybės administracijos švietimo skyriui.

Direktorius, kaip Mokyklai skirtų biudžeto asignavimų valdytojas, kasmet atsiskaito už ugdomąją, ūkinę ir finansinę veiklą Mokytojų, Mokyklos ir Palangos miesto savivaldybės taryboms ir tėvų (globėjų, rūpintojų) bendruomenei. Mokyklos bendruomenė dalyvauja planuojant Mokyklos biudžeto poreikį, sprendžiant lėšų taupymo klausimus.

Mokiniai ir jų tėvai (globėjai, rūpintojai) supažindinami su Mokyklos mokinių pažangos ir pasiekimų vertinimo tvarka ir jos pakeitimais.

Mokykloje patvirtintosMokyklos vardu gautos paramos apskaitos ir skirstymo taisyklės. Už gautos paramos panaudojimą kasmet atsiskaitoma Mokyklos bendruomenei, informacija skelbiama Mokyklos interneto svetainėje. Taip pat Mokyklos interneto svetainėje skelbiama planuojamų metinių pirkimų suvestinė, supaprastintų viešųjų pirkimų taisyklės.

Direktorius ir Mokyklos darbuotojai, turintys administravimo įgaliojimus, yra pateikę privačių interesų deklaracijas.

Iki šiol atskira antikorupcinė švietimo programa Mokykloje nebuvo vykdoma, antikorupcinio švietimo temos kasmet integruojamos į ekonomikos, istorijos, lietuvių kalbos, pilietiškumo ir dorinio ugdymo mokomuosius dalykus.

III SKYRIUS

PROGRAMOS TIKSLAI IR UŽDAVINIAI

7. Programos tikslai:

7.1. siekti mažinti korupcijos pasireiškimo galimybių atsiradimą;

7.2. užtikrinti skaidrią ir veiksmingą veiklą Mokykloje;

7.3. ugdyti bendruomenės narių antikorupcines nuostatas, nepakančią korupcijos augimui pilietinę poziciją;

7.4. plėtoti antikorupcinę kultūrą, siekiant padidinti visuomenės pasitikėjimą ugdymo įstaiga.

8. Programos uždaviniai:

8.1. užtikrinti veiksmingą ir kryptingą ilgalaikį korupcijos prevencijos priemonių įgyvendinimą Mokykloje;

8.2. siekti, kad visų sprendimų priėmimo procesai būtų skaidrūs, atviri ir prieinami Mokyklos bendruomenei;

8.3. didinti antikorupcinio švietimo sklaidą Mokykloje;

8.4. Mokykloje vykdyti akcijas, renginius, seminarus korupcijos prevencijos klausimais.

IV SKYRIUS

PROGRAMOS VERTINIMO KRITERIJAI

9. Programos tikslų ir uždavinių vertinimo kriterijai nustatomi vadovaujantis kiekybės ir kokybės rodikliais:

9.1. korupcijos pasireiškimo tikimybės nustatymu Mokykloje;

9.2. įvykdytų ir neįvykdytų Programos įgyvendinimo priemonių skaičiumi;

9.3. bendruomenės nuomonės tyrimų rezultatais, parodančiais pasitikėjimą Mokykla.

V SKYRIUS

PROGRAMOS ADMINISTRAVIMAS

10. Už Programos įgyvendinimą ir kontrolę atsakingas Mokyklos direktorius.

11. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

VI SKYRIUS

BAIGIAMOSIOS NUOSTATOS

12. Programa įgyvendinama pagal priemonių planą.

13. Programa ir priemonių planas skelbiami Mokyklos interneto svetainėje www.sventosiospm.lt

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ŠVENTOSIOS PAGRINDINĖS MOKYKLOS 2018-2020 M. KORUPCIJOS PREVENCIJOS PROGRAMOS PRIEMONIŲ PLANAS

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Įgyvendinimo laikas | Vykdytojai | Laukiamas rezultatas |
| 1. | Dalyvauti mokymuose ir seminaruose korupcijos  prevencijos ir kontrolės klausimais | Pagal poreikį ir pasiūlą | Mokyklos administracija,  darbuotojai | Padaugės žinių apie  korupcijos  valdymą |
| 2. | Antikorupcinio švietimo temas integruoti į ekonomikos, pilietinio ugdymo, istorijos, etikos mokomuosius dalykus ir klasių vadovų veiklą, neformalųjį ugdymą | Mokslo metų eigoje | Dalykų ir neformaliojo ugdymo užsiėmimų mokytojai, klasių vadovai | Mokiniai supažindinami su savivaldos principais, ugdomos antikorupcinės nuostatos |
| 3. | Minėti tarptautinę antikorupcijos dieną, mokykloje, organizuojant įvairius renginius  (paskaitas, piešinių, plakatų ir rašinių konkursus ir kt.). | Kasmet  gruodžio mėn. II sav. | Direktoriaus pavaduotojas ugdymui  Klasių vadovai | Ugdoma nepakanti korupcijai mokinių pilietinė pozicija |
| 4. | Kontroliuoti, ar laiku ir tinkamai pateikiamos privačių interesų deklaracijos | Nuolat | Direktorius | Laiku ir tinkamai pateikiamos privačių interesų deklaracijos |
| 5. | Teisės aktų nustatyta tvarka viešai skelbti mokyklos interneto svetainėje informaciją apie numatomus, vykdomus viešuosius pirkimus ir jų rezultatus. | Nuolat | Direktorius,  direktoriaus pavaduotojas ūkio reikalams | Užtikrintas viešųjų pirkimų  skaidrumas; visuomenė  informuota apie planuojamus  ir įvykdytus pirkimus |
| 6. | Viešai skelbti mokyklos interneto svetainėje korupcijos  prevencijos programą ir jos įgyvendinimo priemonių  planą | Sausis | Direktorius | Informuota mokyklos bendruomenė |
| 7. | Kontroliuoti mokyklos vardu gautos paramos lėšų panaudojimą;  ataskaitas teikti Mokyklos bendruomenei bei viešai skelbti jas mokyklos interneto svetainėje | Nuolat  Sausis | Direktorius,  vyr. buhalteris | Skaidriai naudojamos  paramos lėšos |
| 8. | Viešai skelbti mokyklos interneto svetainėje informaciją apie laisvas darbo vietas | Pagal poreikį | Direktorius | Užtikrinamas viešumas ir lygios galimybės dalyvauti atrankoje visiems asmenims |
| 9. | Viešai skelbti mokyklos interneto svetainėje biudžeto vykdymo ketvirtines ir metinės ataskaitos, finansinių ataskaitų rinkinius ir darbo užmokestį. | Kas ketvirtį | Direktorius,  vyr. buhalteris | Bendruomenės nariai informuoti apie mokyklos finansinę ir ūkinę veiklą |
| 10. | Mokytojų, Mokyklos ir Palangos miesto savivaldybės taryboms teikti metines direktoriaus veiklos ataskaitas bei viešai skelbti jas mokyklos interneto svetainėje | Sausis | Direktorius | Bendruomenės nariai informuoti apie mokyklos ugdomąją, finansinę ir ūkinę veiklą |